[{"text_idx": "#000002", "text": "Y WefanY Ti\u0302mGwybodaeth i Rieni"}, {"text_idx": "#000004", "text": "Ydach chi \u2018rioed wedi meddwl lle mae\u2019r carton llefrith yn mynd ar o\u0302l i chi ei daflu i ffwrdd? Ar dipyn o antur yn o\u0302l so\u0302n..."}, {"text_idx": "#000005", "text": "Mi nes i fenthyg copi o\u2019r llyfr yma rhai wythnosau no\u0302l o\u2019r llyfrgell, ond rhywsut neu'i gilydd, mi anghofiais ei adolygu. Mi ges i fy atgoffa amdano bore \u2018ma wrth gerdded yn y parc lleol gyda\u2019r pram. Dyna lle\u2019r oedd ryw sbwrgi drwg (ydw i wedi creu gair newydd?!) wedi dympio binbag yn llawn o sbwriel reit wrth ymyl y bin. Am hunanol. Beth sydd haru bobl? Oedd hi mor anodd a\u0302 hynny rhoi\u2019r bag i mewn yn y bin tybed? Mae wir yn torri fy nghalon pan dwi\u2019n gweld pobl yn difetha ac yn amharchu ein byd hardd drwy daflu sbwriel. Ta waeth..."}, {"text_idx": "#000006", "text": "Mi dyfais i fyny gyda llyfrau DK - adar, llongau, ymlusgiaid, adeiladau... you name it, roedd llyfr ar ei gyfer. Doedd dim yn well gen i \u2018na dysgu am y byd o nghwmpas. Er bod llawer o\u2019r rhain i\u2019w cael yn y nawdegau, dwi ddim wedi gweld llawer ohonynt yn ddiweddar. Dyna pam dwi\u2019n hapus fod Rily wedi dechrau addasu rhai o deitlau\u2019r gyfres \u2018darganfod!\u2019 O edrych faint o deitlau sydd ar gael yn y gyfres wreiddiol, does dim prinder o rai i\u2019w haddasu i ni gael eu mwynhau yn y Gymraeg."}, {"text_idx": "#000007", "text": "Mae\u2019r llyfr yn dilyn fformat tri\u0308ed and tested DK dros y blynyddoedd a tydyn nhw heb newid llawer arno. Bysa rhai\u2019n dweud eu bod nhw mymryn yn hen ffasiwn, ond i mi, does dim angen newid arno achos mae\u2019n gweithio\u2019n dda. Mae\u2019r tudalennau yn frith o luniau, diagramau a swigod ffeithiau sy\u2019n apelio at y llygad ac sydd hefyd yn ddifyr dros ben. Er bod y tudalennau\u2019n brysur, maen nhw hefyd yn reit glir ac yn hawdd i\u2019w dilyn. Nid yw\u2019r un peth yn wir ar gyfer pob llyfr ffeithiol."}, {"text_idx": "#000008", "text": "Yn sicr mae hwn yn llyfr y gallwch ei fwynhau adref, ond dwi\u2019n gweld llawer o ddefnydd ar ei gyfer yn y dosbarth, yn enwedig ym mlynyddoedd 3-6. Mae Pedwar Diben y Cwricwlwm newydd yn so\u0302n am greu \u2018dinasyddion egwyddorol, gwybodus sydd yn barod i fod yn ddinasyddion i Gymru a\u2019r byd (yn dangos eu hymrwymiad i sicrhau cynaliadwyedd y blaned). Dyma felly'r llyfr perffaith ar gyfer uned o waith ar ailgylchu, yr amgylchedd, llygredd neu\u2019r gymuned leol. Mi faswn i\u2019n ei ddefnyddio ar gyfer tasg ymchwilio neu ar gyfer sesiwn darllen grw\u0302p. Gallwch ddarllen darnau ohono yn hytrach na\u2019r llyfr i gyd. Mae\u2019n gweddu ei hun yn dda ar gyfer cyflwyno gwahanol elfennau o lyfr ffeithiol hefyd, fel y dudalen gynnwys, y mynegai neu\u2019r cydnabyddiaethau."}, {"text_idx": "#000009", "text": "Mae gan Gymru record dda ar gyfer ailgylchu a chynaladwyedd, ond mi fasa ni\u2019n ffo\u0302l i feddwl ein bod yn gwneud digon. Er bod pethau\u2019n gwella, \u2018da ni\u2019n dal i fyw mewn throwaway culture gwastraffus. Be ddigwyddodd i\u2019r agwedd make do and mend oedd mor boblogaidd ers talwm? Beth bynnag sy\u2019n digwydd, mi fydd rhaid i bethau newid. Mae\u2019r sefyllfa bresennol yn anghynaladwy. Dwi bron yn teimlo fod hi\u2019n rhy hwyr i\u2019r genhedlaeth yma, ond mae un llygedyn o obaith \u2013 ein plant. Dio ddim yn deg o gwbl, achos \u2018da ni wedi gadael llanast ar y ddaear, a nhw sy\u2019n mynd i etifeddu hynny i gyd. Er hyn, mae\u2019n rhaid i mi obeithio a breuddwydio y bydden nhw\u2019n dysgu o\u2019n camgymeriadau ni ac yn gwneud gwell job o ofalu am ein planed anhygoel...."}, {"text_idx": "#000010", "text": "Fedra i ddim pwysleisio pa mor bwysig yw llyfrau fel hyn."}, {"text_idx": "#000011", "text": "addasiadffeithiolsbwriely ddaearAmgylcheddolamgylcheddailgylchucynhesu byd eangCwricwlwm i Gymrugwyddoniaeth"}, {"text_idx": "#000015", "text": "Nid ydym yn gyfrifol am gynnwys gwefannau allanol."}, {"text_idx": "#000017", "text": "Menter gwirfoddol yw So\u0302n am Lyfra sy\u2019n darparu adolygiadau dwyieithog o lyfrau Cymraeg i blant a phobl ifanc. Bydd hefyd yn cynnig llwyfan i sgyrsiau a thrafodaethau am lyfrau. Rydym yn gweithredu\u2019n gwbl annibynnol ac yn gwerthfawrogi unrhyw roddion all ein helpu i gyflawni'r nodau hyn. Bydd eich rhodd yn help i ni gynnal y gwasanaeth."}, {"text_idx": "#000018", "text": "So\u0302n am Lyfra is a voluntary venture that provides bilingual reviews for Welsh children and young people\u2019s books. It shall also be a platform for conversations and discussions about books. We operate totally independently and we appreciate any donations that help us to achieve our goals. Your kindness will help us maintain the Service."}]